སྒྲོལ་མའི་ལྷ་ཁང་ནི།སྤྱི་ལོ་ལོར་ཁྲི་རྒན་སྐུ་ཕྲེང་ལྔ་བ་འཇམ་དབྱངས་འཕྲིན་ལས་དབང་བོ་དང་ཁོང་གི་ཚ་བོ་མ་ཎི་པ་ཐུབ་བསྟན་བསྟན་འཕེལ་གཉིས་ཀྱིས་གསར་བཞེངས་མཛད།ནང་རྟེན་གྱི་སྐོར་ལ།གཙོ་སྐུ་གསེར་ཟངས་ལས་གྲུབ་པའི་སྒྲོལ་ལྗང་གི་སྐུ་བརྙན་མཐོ་ཚད་ལ་སྤྱི་ཁྲི་བདུན་ལྷག་ཅན་དང་།གཡས་གཡོན་དུ་ལྷ་མོ་འོད་ཟེར་ཅན་མ་དང་ལྷ་མོ་རལ་གཅིག་མ་གཉིས་ཀྱི་སྐུ་འདྲ་མཐོ་ཚད་ལ་སྤྱི་ཁྲི་གསུམ་ཅན་བཞུགས།གཙོ་སྐུའི་གཟུངས་གཞུག་ལ།ཆུ་ཤེལ་ལས་གྲུབ་པའི་མེ་ཏོག་པདྨའི་སྟེང་གསེར་གྱིས་གཡོགས་པའི་སངས་རྒྱས་ཤཱཀྱ་ཐུབ་པའི་འཕེལ་གདུང་རིལ་བུ་གཅིག་བཞུགས་པ་གཙོས་སྐུ་གསུང་ཐུགས་རྟེན་བྱིན་ཅན་མང་པོ་བཞུགས།གཡས་གཡོན་གྱི་ཀུན་དགའ་ར་བའི་ནང་དུ།གསེར་ཟངས་ལས་གྲུབ་པའི་སྒྲོལ་ལྗང་གི་སྐུ་འདྲ་ཆུང་བ་ཆིག་སྟོང་ལྷག་དང་།རྒྱབ་ངོས་སུ།བཀའ་བསྟན་གཉིས་དང་།རྗེ་ཡབ་སྲས་གསུམ་གྱི་གསུང་འབུམ།ཡབ་རྗེ་སྐལ་ལྡན་རྒྱ་མཚོའི་གསུང་འབུམ།ཁྲི་རྒན་འཇམ་དབྱངས་ཐུབ་བསྟན་རྒྱ་མཚོའི་གསུང་འབུམ་སོགས་ཆོས་དཔེ་མང་པོ།སྒོ་ཆེན་ནང་ལོགས་སུ།འཇམ་དབྱངས་ཞིང་བཀོད་དང་།མི་འཁྲུགས་པའི་ཞིང་བཀོད།རྣམ་སྣང་མངོན་བྱང་གི་ཞིང་བཀོད་རིགས་མི་འདྲ་བ་གཉིས་བཅས་ཀྱི་གྱན་ཐང་།རྒྱ་མཐོངས་སྟེང་།འོད་དཔག་མེད་ཀྱི་ཞིང་བཀོད་དང་།སྐྱབས་འགྲོ་ཚོགས་ཞིང་།བླ་མཆོད་ཚོགས་ཞིང་།གསང་འདུས་ལྷ་གྲངས།རིགས་ལྡན་ཉེར་ལྔ།སྨན་བླའི་ཞིང་བཀོད།སྒྲོལ་མའི་ཞིང་བཀོད།འཇིགས་བྱེད་ལྷ་བཅུ་གསུམ་མ།སེང་གེ་སྒྲ་བཅས་ཀྱི་གྱན་ཐང་དང་།རྒྱ་མཐོངས་ཁར།གོས་དྲུབས་ལས་བཞེངས་པའི་གནས་བརྟན་བཅུ་དྲུག་གི་གཙོས་ལྷ་སྐུ་མང་པོ་བཞུགས་པའི་ནོར་བུའི་མཐོངས་བསྐོར།སྟེང་གི་མགོན་ཁང་ནང་དུ།མགོན་ཆོས་ལྔའི་ཞལ་འབག་དང་།དཔལ་ལྡན་ལྷ་མོ།ཆོས་རྒྱལ་གཉིས་ཀྱི་སྨན་སྐུ་ཆུང་བ།འཇིགས་བྱེད་དང་།མགོན་པོ་ཕྱག་དྲུག་པ།དཔལ་ལྡན་ལྷ་མོ།ཆོས་རྒྱལ།རྣམ་སྲས་བཅས་གྱི་ཐང་གསྒོ་འཕྱོར་དུ།བྱམས་པའི་ཞིང་བཀོད་དང་།ཐུགས་རྗེ་ཆེན་པོའི་ཞིང་བཀོད།དེ་གཉིས་ཀྱི་སྟེང་རྒྱལ་ཆེན་བཞི་ཡང་ཡོད།རྨ་ཆེན།སྲིད་པའི་འཁོར་ལོའི་གྱན་ཐང་བཅས་བཞུགས།ལྷ་ཁང་འདིའི་ཤིང་བཟོ་པ་དང་འབག་བཟོ་པ་ནི་སྐུ་འབུམ་ཕྱོགས་ཀྱི་རྒྱའི་ལག་རྩལ་པ་ཡིན་པ་དང་།གྱན་ཐང་ཚང་མ་ནི་སེང་གེ་གཤོང་མ་མགོ་སྡེ་བའི་ལྷ་རིས་པ་གསང་བདག་གིས་བཞེངས་པ་ཡིན་ནོ།།